Π.Α.Ο.Κ. (πετοσφαίριση ανδρών)

Το τμήμα πετοσφαίρισης ανδρών του Π.Α.Ο.Κ. ιδρύθηκε το 1933. Επανιδρύθηκε το 1948, μετά την Κατοχή για μικρό διάστημα, ενώ επανιδρύθηκε εκ νέου το 1961. Αποτελεί μέρος του ΑΣ Π.Α.Ο.Κ..

 Ο Π.Α.Ο.Κ. μετέχει σε 44 πρωταθλήματα Α', Α1 εθνικής κατηγορίας και Βόλεϊ Λιγκ από την καθιέρωσή της, την περίοδο 1968–69. Το 2015 κατέκτησε το Πρωτάθλημα Ελλάδας για πρώτη φορά στην ιστορία του, πραγματοποιώντας παράλληλα το πρώτο νταμπλ σε όλα τα ανδρικά αθλήματα του συλλόγου, επικρατώντας στους τελικούς του ΟΣΦΠ με 3–0 στις νίκες. Η καλύτερη θέση που είχε καταλάβει στην τελική κατάταξη ως το 2015 ήταν η 3η, το 2013, ενώ 3ος αναδείχθηκε και το 2020. Κατέλαβε επίσης τη 2η θέση 3 φορές: 2018,2019 και 2023 και τέταρτη θέση 9 φορές: 1986, 1999, 2000, 2004, 2005, 2006, 2007, 2011 και 2021. Στο Κύπελλο Ελλάδας η πρώτη διάκρισή του ήταν το 1983, όταν έφτασε μέχρι τον τελικό, όπου όμως ηττήθηκε με 3–1 σετ από τον πρωταθλητή τη χρονιά εκείνη ΟΣΦΠ. Από την καθιέρωση των final 4 και final 8 (περίοδος 1997–98), έφτασε τέσσερις φορές ως τον ημιτελικό της διοργάνωσης (1999, 2003, 2004, 2011). Την περίοδο 2014-2015, ο Π.Α.Ο.Κ. με το Γιάννη Καλμαζίδη προπονητή, κατάφερε να κατακτήσει το κύπελλο για πρώτη φορά στην ιστορία του, νικώντας τον ΟΣΦΠ στον τελικό του Φάιναλ 4 της Σύρου με 3–1 σετ. Την περίοδο 2015-2016 κατάφερε για δεύτερη συνεχόμενη χρονιά να κατακτήσει το Πρωτάθλημα επικρατώντας στους τελικούς του Φοίνικα Σύρου με 3–1 στις νίκες. Παράλληλα σημείωσε ρεκόρ, όντας η πρώτη ομάδα στην ιστορία του θεσμού που ανακηρύσσεται πρωταθλήτρια με το απόλυτο μειονέκτημα έδρας, ενώ έχει τερματίσει 4η στην κανονική διάρκεια. Στο Κύπελλο έφτασε μέχρι το Φάιναλ 4 της Γλυφάδας, ενώ στο Λιγκ Καπ ήταν Φιναλίστ. Την περίοδο 2016-2017 ανακηρύχθηκε για 3η συνεχόμενη χρονιά Πρωταθλητής, επικρατώντας στους τελικούς επί του ΟΣΦΠ με 3–2 νίκες, έχοντας και πάλι μειονέκτημα και σπάζοντας δύο φορές την αντίπαλη έδρα. Στο Κύπελλο έφτασε μέχρι το Φάιναλ 4 της Θεσσαλονίκης, ενώ στο Λιγκ Καπ ήταν Φιναλίστ, για δεύτερη συνεχόμενη χρονιά. Την περίοδο 2017–2018 έφτασε για τέταρτη συνεχόμενη χρονιά στους τελικούς του Πρωταθλήματος, χάνοντας τον τίτλο από τον ΟΣΦΠ με μειονέκτημα έδρας. Στο Κύπελλο, κατάφερε να κατακτήσει τον τίτλο για δεύτερη φορά στην ιστορία του τμήματος, επικρατώντας του Ηρακλή στον τελικό του Φάιναλ 4 της Ρόδου με 3–0 σετ, ενώ στον ημιτελικό απέκλεισε τον ΟΣΦΠ σε ένα συγκλονιστικό ματς με 3-2 σετ. Την περίοδο 2018-2019 έφτασε για πέμπτη συνεχόμενη χρονιά στον τελικό του Ελληνικού Πρωταθλήματος. Στο Κύπελλο, κατάφερε να κατακτήσει τον τίτλο για 3η φορά στην ιστορία του τμήματος και 2η συνεχόμενη, επικρατώντας ξανά του Ηρακλή στον τελικό του Φάιναλ 4 της Ιεράπετρας με 3–1 σετ, ενώ στον ημιτελικό απέκλεισε και πάλι τον ΟΣΦΠ νικώντας τον με 3-1 σετ. Την περίοδο 2019-2020 και 2020-2021 δεν ανακηρύχθηκε κυπελλούχος στις διοργανώσεις του Κυπέλλου Ελλάδας, λόγω της Πανδημίας του κορονοϊού. Στην πρώτη περίπτωση, ο Π.Α.Ο.Κ. έφτασε μέχρι τα ημιτελικά, όπου και θα αντιμετώπιζε στον ημιτελικό τον Φοίνικα Σύρου, ενώ ο άλλος ημιτελικός ήτανε προγραμματισμένος μεταξύ του ΟΣΦΠ και της Κηφισιάς. Στην 2η περίπτωση, τη σεζόν 2020-2021, δεν διεξήχθησαν καθόλου αγώνες Κυπέλλου Ελλάδας.Το 2021-2022 κυπελλούχος στο γήπεδο της Γλυφάδας, αναδείχθηκε και πάλι ο Π.Α.Ο.Κ. για 4η φορά στην ιστορία του. Το 2022-2023 στο final-4 της Καλαμάτας, κυπελλούχος αναδείχθηκε και πάλι ο Π.Α.Ο.Κ. για 5η φορά στην ιστορία του, νικώντας στον ημιτελικό με 3-1 τον ΠΑΟ και στον τελικό με 3-1 τον ΟΣΦΠ. 3 Πρωταθλήματα Ελλάδας: 2015, 2016, 2017 Φιναλίστ: 2018, 2019, 2023 5 Κύπελλα Ελλάδας: 2015, 2018, 2019, 2022, 2023 Φιναλιστ: 1983Λιγκ Καπ Ελλάδας: Φιναλιστ: 2016, 2017, 2022 1 Νταμπλ: 2015Φιλικά Τουρνουά Διεθνές Τουρνουά Memorial Velikana:2022Τουρνουά Σκύδρας: 2021 Τουρνουά Βέροιας: 2019 1 Πανελλήνιο Πρωτάθλημα Εφήβων: 1983 2 Πρωταθλήματα Ε.ΠΕ.Σ.Θ. Εφήβων: 1983, 2000 1 Πρωτάθλημα Ε.ΠΕ.Σ.Θ. Παίδων: 1980 2 Πρωταθλήματα Ε.ΠΕ.Σ.Θ. Παμπαίδων: "3η θέση ΕΠΕΣΘ Κ21 ανδρών 1983, 2000 1 Πρωτάθλημα ΕΠΕΣΘ Παίδων: 1980 2 Πρωταθλήματα ΕΠΕΣΘ Παμπαίδων (K17 Αγοριών): 2005, 2023 Ο Π.Α.Ο.Κ. έχει συμμετάσχει και στις τρεις μεγάλες διοργανώσεις του ευρωπαϊκού βόλεϊ. Στο CEV Τσάμπιονς Λιγκ αγωνίστηκε την περίοδο 2015–16, στον τρίτο όμιλο. Στην πρώτη του συμμετοχή κατάφερε να σημειώσει την πρώτη νίκη στην ιστορία του, απέναντι στη βελγική Νόλικο Μαασέικ, επικρατώντας με 3–1 σετ στην Πυλαία. Την περίοδο 2016–17, ξεκίνησε από τον δεύτερο προκριματικό γύρο, αποκλείοντας την κροατική Μλάντοστ Καστέλα με δύο νίκες (2–3 στην Κροατία και 3–2 στη Θεσσαλονίκη). Στον τρίτο προκριματικό γύρο αποκλείστηκε από την πολωνική Σκρα Μπέλτσατοφ με δύο ήττες (0–3 στην Πυλαία και 3–1 στην Πολωνία). Την περίοδο 2017–18, αγωνίστηκε στον δεύτερο όμιλο σημειώνοντας δύο νίκες στο Παλατάκι, απέναντι στην τουρκική Χάλκμπανκ (3–1 σετ)και τη φινλανδική Σασταμάλα (3–1 σετ). Έχασε την πρόκριση στην επόμενη φάση, στο μέτρημα νικών, καθώς αν και με 8 βαθμούς, δεν κατάφερε να είναι στις καλύτερες 3ες ομάδες των ομίλων. Ενώ υπήρχαν ομάδες που αν και με 7 βαθμούς, προκρίθηκαν γιατί είχαν ρεκόρ 3–3, σε αντίθεση με τον δικέφαλο που είχε ρεκόρ 2–4. Την περίοδο 2018–19, ξεκίνησε από τον πρώτο προκριματικό γύρο, αποκλείοντας την ουγγρική Κασνιμπάρτσικα Βεγκιεσζ με δύο νίκες (2–3 στην Ουγγαρία και 3–0 στη Θεσσαλονίκη). Στον δεύτερο προκριματικό γύρο απέκλεισε με συγκλονιστικό τρόπο στο χρυσό σετ μέσα στην Κωνσταντινούπολη, παρουσία οπαδών του, την BBSK Κωνσταντινούπολης. Νωρίτερα, είχε νικήσει με 3–2 σετ στη Θεσσαλονίκη και αφού ηττήθηκε με 3-2 σετ στην Τουρκία, το παιχνίδι οδηγήθηκε στο χρυσό σετ, εκεί που ο δικέφαλος επικράτησε με 13–15 και προκρίθηκε στην επόμενη φάση του θεσμού. Στον τρίτο και τελευταίο προκριματικό γύρο και ένα βήμα πριν την 3η του παρουσία σε όμιλο του Champions League, αποκλείστηκε από τη γερμανική UV Φρανκφούρτης με δύο ήττες (0–3 στην Πυλαία και 3–1 στη Γερμανία). Στο CEV Καπ έχει συμμετάσχει έξι φορές: 2007, 2008 και 2014 έχοντας καταφέρει να φτάσει μέχρι τη φάση των δεκαέξι (Top Teams Cup) και μέχρι τη φάση των οκτώ της κανονικής διάρκειας το 2014. Το 2017 μετά τον αποκλεισμό από το CEV Τσάμπιονς Λιγκ, συμμετείχε στο CEV Καπ αποκλείοντας τη σέρβικη Νόβι Παζάρ στη φάση των "32", νικώντας στη Σερβία με 1–3 σετ και 3–2 στη Θεσσαλονίκη. Στη φάση των "16" αποκλείστηκε από την γαλλική Τουρ, η οποία κατέκτησε τελικά το τρόπαιο, με δύο ήττες (2–3 στη Θεσσαλονίκη και 3–1 στη Γαλλία). Στο CEV Τσάλεντζ Καπ έχει συμμετάσχει πέντε φορές: 2001, 2004, 2005 και 2006, και 2022, έχοντας καταφέρει να φτάσει μέχρι τη φάση των δεκαέξι τρεις συνεχόμενες χρονιές, με αποκορύφωμα το 2006 όπου έχασε την πρόκριση για τη φάση των οκτώ για έναν πόντο, απέναντι στην ιταλική Πάντοβα. Αλέκος Λεώνης Στέλιος Καζάζης Γιάννης Καλμαζίδης Τάκης Φλώρος Σωτήρης Ιεροκλής Γιάννης Μέλκας Κώστας Χαριτωνίδης Χόρχε Ελγκέτα Ντανιέλε Ρίτσι Γιούρι Φιλίποφ Nikola Matijasevic Vladimir Bogoevski Επίσημη ιστοσελίδα του Α.Σ. ΠΑΟΚ Επίσημη ιστοσελίδα του Τ.Α.Π. ΠΑΟΚ